**CRNA GORA**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. 06-29-2910-2/18**

**Podgorica, 22.03.2018.**

Savjet Agencije za zaštitu ličnih podataka i slobodan pristup informacijama, odlučujući po podnesku XX br. 06-29-2910-1/18 od 19.03.2018. godine, na osnovu člana 62 stav 2 Zakona o upravnom postupku ("Sl. list Crne Gore", br. 56/14, 20/15, 40/16 i 37/17), je na sjednici održanoj dana 22.03.2018. godine donio

**R J E Š E N J E**

Odbija se podnesak XX koga zastupa XX, xxxxxx Podgorica br. 06-29-2910-1/18 zbog nenadležnosti.

**O b r a z l o ž e nj e**

Agenciji za zaštitu ličnih podataka i slobodan pristup informacijama (u daljem tekstu: Agencija) podneskom se obratio XX zakonski zastupnik XX, u kojem nije jasno opisana povreda prava, kao ni subjekt koji je počinio povredu prava. U prilogu podneska dostavljeno je Rješenje Ustavnog suda Crne Gore U-III br. 521/17 od 16. novembra 2017. godine.

Nakon razmatranja ovog spisa predmeta, Savjet Agencije je ocijenio da se iz podneska ne može utvrditi nadležnost Agencije, kao ni nadležnost drugog javnopravnog organa, odnosno suda kojem bi isti bio proslijeđen na dalje postupanje. Članom 62 stav 2 Zakona o upravnom postupku propisano je da „Kad javnopravni organ primi podnesak za koji nije nadležan, a ne može da utvrdi koji je javnopravni organ, odnosno sud nadležan za postupanje po podnesku, donijeće, bez odlaganja, rješenje kojim će odbiti podnesak zbog nenadležnosti i dostaviti ga stranci“.

S navedenog, odlučeno je kao u dsipozitivu ovog rješenja.

**Pravna pouka:** Protiv ovog Rješenja može se pokrenuti Upravni spor u roku od 20 dana od dana prijema

**SAVJET AGENCIJE:**

**Predsjednik, Muhamed Gjokaj**

**Dostavljeno:**

* Odsjeku za predmete i prigovore
* XX